Diari Oficial de la Generalitat Valenciana


Sumari del DOGV 6162, del 10-12-2009 (2009/14812)

DECRET 220/2009, de 4 de desembre, del Consell, pel qual s'autoritza la implantació d'ensenyaments universitaris oficials de grau en la Universitat de València-Estudi General.
-------------------------------------------------------------------------------------------------------------------------------------------------------------------------------

### Dades del document

Número de DOGV
:   6162

Data del DOGV
:   10-12-2009

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/14446


Data del document
:   04-12-2009

Organisme emissor
:   Conselleria d'Educació

Tipus de document
:   Decret

Descriptors 

:   * Universitat de València
    * legislació
    * universitat
    * centre d'ensenyament
    * ensenyament superior

DECRET 220/2009, de 4 de desembre, del Consell, pel qual s'autoritza la implantació d'ensenyaments universitaris oficials de grau en la Universitat de València-Estudi General. [2009/14335]  
La Universitat de València-Estudi General ha sol·licitat autorització per a impartir ensenyaments universitaris oficials de grau conduents a l'obtenció dels títols següents: Grau en Biologia, Grau en Biotecnologia, Grau en Bioquímica i Ciències Biomèdiques, Grau en Ciències Ambientals, Grau en Fisioteràpia, Grau en Ciències de l'Activitat Física i de l'Esport, Grau en Història, Grau en Història de l'Art, Grau en Educació Social, Grau en Pedagogia, Grau en Mestre en Educació Primària, Grau en Mestre en Educació Infantil, Grau en Psicologia, Grau en Comunicació Audiovisual, Grau en Periodisme, Grau en Informació i Documentació, Grau en Treball Social, Grau en Relacions Laborals i Recursos Humans, Grau en Farmàcia, Grau en Ciència i Tecnologia dels Aliments i Grau en Nutrició Humana i Dietètica.  
Així mateix, la Universitat de València-Estudi General ha instruït un expedient per al centre Florida Universitària, adscrit a la dita universitat pel Decret 19/1998, de 24 de febrer, del Consell, a l'efecte d'ampliar l'adscripció a les ensenyances conduents a l'obtenció del Grau en Mestre en Educació Infantil, i així consta en l'expedient el conveni d'adscripció i la proposta favorable del Consell de Govern, així com l'informe favorable del Consell Social.  
Els corresponents plans d'estudi han segut verificats pel Consell d'Universitats en les sessions de dates 6 de gener de 2009, 1 de juny de 2009, 6 de juny de 2009, 10 de juny de 2009, 15 de juliol de 2009 i 29 de juliol de 2009.  
El Consell Valencià d'Universitats i de Formació Superior va ser informat sobre les propostes d'implantació de les ensenyances en la sessió de 10 de febrer de 2009.  
L'Agència Valenciana d'Avaluació i Prospectiva (AVAP) ha emés el corresponent informe favorable.  
Per això, vistos els articles 8.2, 11 i 35.2 de la Llei Orgànica 6/2001, de 21 de desembre, d'Universitats, modificada per la Llei Orgànica 4/2007, de 12 d'abril, l'article 3, apartat 3, del Reial Decret 1393/2007, de 29 d'octubre, pel qual s'establix l'ordenació dels ensenyaments universitaris oficials, i l'article 37 de la Llei 4/2007, de 9 de febrer, de la Generalitat, de Coordinació del Sistema Universitari Valencià, a proposta del conseller d'Educació i amb la deliberació prèvia del Consell, en la reunió del dia 4 de desembre de 2009,  
DECRETE  
Article 1. Autorització d'ensenyances  
S'autoritza a la Universitat de València-Estudi General la implantació, per al curs 2009/2010, de les ensenyances que conduïxen a l'obtenció dels títols oficials de grau, les ensenyances del qual seran organitzades per les facultats i els centres que s'indiquen, i tot això en els termes consignats en les memòries presentades en l'Agencia Nacional de Evaluación de la Calidad y Acreditación:   
Grau en Biologia, les ensenyances del qual seran organitzades per la Facultat de Ciències Biològiques i impartides en el Campus de Burjassot.  
Grau en Biotecnologia, les ensenyances del qual seran organitzades per la Facultat de Ciències Biològiques i impartides en el Campus de Burjassot.  
Grau en Bioquímica i Ciències Biomèdiques, les ensenyances del qual seran organitzades per la Facultat de Ciències Biològiques i impartides en el Campus de Burjassot.  
Grau en Ciències Ambientals, les ensenyances del qual seran organitzades per la Facultat de Ciències Biològiques i impartides en el Campus de Burjassot.  
Grau en Fisioteràpia, les ensenyances del qual seran organitzades per l'Escola Universitària de Fisioteràpia i impartides en el Campus de València.   
Grau en Ciències de l'Activitat Física i de l'Esport, les ensenyances del qual seran organitzades per Facultat de Ciències de l'Activitat Física i de l'Esport i impartides en el Campus de València.  
Grau en Història, les ensenyances del qual seran organitzades per la Facultat de Geografia i Història i impartides en el Campus de València.  
Grau en Història de l'Art, les ensenyances del qual seran organitzades per la Facultat de Geografia i Història i impartides en el Campus de València.  
Grau en Educació Social, les ensenyances del qual seran organitzades per la Facultat de Filosofia i Ciències de l'Educació i impartides en el Campus de València.  
Grau en Pedagogia, les ensenyances del qual seran organitzades per la Facultat de Filosofia i Ciències de l'Educació i impartides en el Campus de València.  
Grau en Mestre en Educació Primària, les ensenyances del qual seran organitzades per l'Escola Universitària de Magisteri Ausiàs March i impartides en el Campus de València.  
Grau en Mestre en Educació Infantil, les ensenyances del qual seran organitzades per l'Escola Universitària de Magisteri Ausiàs March i impartides en el Campus de València.   
Grau en Psicologia, les ensenyances del qual seran organitzades per la Facultat de Psicologia i impartides en el Campus de València.  
Grau en Comunicació Audiovisual, les ensenyances del qual seran organitzades per la Facultat de Filologia, Traducció i Comunicació i impartides en el Campus de València.  
Grau en Periodisme, les ensenyances del qual seran organitzades per la Facultat de Filologia, Traducció i Comunicació i impartides en el Campus de València.  
Grau en Informació i Documentació, les ensenyances del qual seran organitzades per la Facultat de Geografia i Història i impartides en el Campus de València.  
Grau en Treball Social, les ensenyances del qual seran organitzades per la Facultat de Ciències Socials i impartides en el Campus de València.  
Grau en Relacions Laborals i Recursos Humans, les ensenyances del qual seran organitzades per la Facultat de Ciències Socials i impartides en el Campus de València.  
Grau en Farmàcia, les ensenyances del qual seran organitzades per la Facultat de Farmàcia i impartides en el Campus de Burjassot.  
Grau en Ciència i Tecnologia dels Aliments, les ensenyances del qual seran organitzades per la Facultat de Farmàcia i impartides en el Campus de Burjassot.  
Grau en Nutrició Humana i Dietètica, les ensenyances del qual seran organitzades per la Facultat de Farmàcia i impartides en el Campus de Burjassot.   
Article 2. Autorització d'ensenyances en el centre adscrit Florida Universitària   
S'autoritza al centre Florida Universitària, adscrit a la Universitat de València-Estudi General, per a la implantació durant el curs 2009/2010 de les ensenyances conduents a l'obtenció del títol oficial de Grau en Mestre en Educació Infantil.  
Article 3. Inscripció en el Registre i els seus efectes  
La present autorització informarà el Ministerio de Educación per tal que este eleve al Govern la proposta per a l'establiment del caràcter oficial de títol i l'adscriga en el Registro de Universidades, Centros y Títulos (RUCT), d'acord amb el que disposa l'article 26 del Reial Decret 1393/2007, de 29 d'octubre, pel qual s'establix l'ordenació de les ensenyances universitàries oficials.  
Article 4. Publicació del pla d'estudis  
Tal com preveu l'article 35.4 de la Llei Orgànica 6/2001, de 21 de desembre, d'Universitats, en la redacció donada per la Llei Orgànica 4/2007, de 12 d'abril, el rector de la universitat, una vegada que el govern haja aprovat el caràcter oficial dels títols, ordenarà la publicació dels plans d'estudi en el Boletín Oficial del Estado i en el Diari Oficial de la Comunitat Valenciana.   
Article 5. Procediment d'avaluació  
Segons el que disposa l'article 24, apartat 2, del Reial Decret 1393/2007, de 29 d'octubre, pel qual s'establix l'ordenació d'ensenyaments universitaris oficials, els títols universitaris autoritzats en este decret s'hauran de sotmetre a un procediment d'avaluació cada sis anys a comptar de la data del seu registre en el Registro de Universidades, Centros y Títulos (RUCT), a fi de mantindre la seua acreditació.   
Article 6. Expedició del títol  
Els títols universitaris seran expedits, en nom del Rei, pel rector de la universitat, d'acord amb el qe establix la normativa vigent.  
DISPOSICIÓ ADDICIONAL  
Única. Facultats d'aplicació i execució  
Es faculta el conseller d'Educació per a l'aplicació i l'execució del present decret.  
València, 4 de desembre de 2009  
El president de la Generalitat,  
FRANCISCO CAMPS ORTIZ  
El conseller d'Educació,  
ALEJANDRO FONT DE MORA TURÓN